CELEX: C2004/300/95
Language: et
Date: 2004-12-04 00:00:00
Title: Kohtuasi T-395/04: Air One SpA 5. oktoobri 2004. aasta hagi Euroopa Ühenduste Komisjoni vastu

4.12.2004   
            
            
               ET
            
            
               Euroopa Liidu Teataja
            
            
               C 300/49
            
         Air One SpA 5. oktoobri 2004. aasta hagi Euroopa Ühenduste Komisjoni vastu
   (Kohtuasi T-395/04)
   (2004/C 300/95)
   Kohtumenetluse keel: itaalia
   Air One SpA esitas 5. oktoobril 2004 Euroopa Ühenduste Esimese Astme Kohtusse hagi Euroopa Ühenduste Komisjoni vastu. Hageja esindajad on advokaadid Gianluca Belotti ja Matteo Padarello.
   Hageja palub esimese astme kohtul:
   
               —
            
            
               tuvastada, et komisjon on rikkunud EÜ asutamislepingust tulenevaid kohustusi jättes võtmata seisukoha Air One SpA poolt 22. detsembril 2003 esitatud kaebuse suhtes, mis puudutab Itaalia ametiasutuste poolt lennukompaniile Ryanair antud ebaseadusliku riigiabi;
            
         
               —
            
            
               kohustada komisjoni viivitamatult võtma kirjalikult vormistatud seisukoha nii hageja kaebuse kui ka ajutiste meetmete rakendamise taotluse kohta;
            
         
               —
            
            
               jätta kohtukulud igal juhul Euroopa Ühenduste Komisjoni kanda, isegi kui otsust ei tehta, kuna komisjon on dokumendi vormistanud enne käesolevas asjas lahendi tegemist.
            
         Õiguslikud alused ja peamised argumendid
   Tegevusetuse tuvastamise hagis väidab hageja, et edastas 22. detsembri 2003. aasta kirjaga komisjonile kaebuse ebaseadusliku riigiabi kohta, mis seisneb selles, et erinevad Itaalia lennuväljad pakuvad lennuettevõtjale Ryanair soodustusi lennuväljamaksude ning Itaalias vahemaandumistel eriti soodsate hindadega teenuste osutamise osas ning vahel ka tegelikke maksuvabastusi koguhinnalt.
   Komisjoni poolse kontrollimise puudumisel palus Air One komisjoni võtma vastavalt EÜ asutamislepingu artiklile 232 tema kaebuse suhtes ametlik seisukoht. Peale nelja kuud tulemusteta ootamist otsustas Air One pöörduda esimese astme kohtu poole.
   Hageja märgib, et üheksakuuline hilinemine ilma ühegi kontrollitulemuse edastamiseta ning ilma, et komisjon võtaks üksikasjaliku kaebuse alusel, mis toetub faktidele, mille olemasolul on komisjon analoogsetel juhtudel abi enamasti riigiabina käsitlenud, midagi ette Itaalia ametiasutuste poolt antava oletatavalt ebaseadusliku ning väga võimalik, et ühisturuga sobimatu abi suhtes, tuleb esimese astme kohtus hukka mõista.
   Peale selle peab hageja vajalikuks märkida, et vaidlusalust abi on võimaldatud ühele lennuliiklusega tegelevale äriühingule, mis on hetkel eelkõige riigiabi küsimuses komisjoni teravdatud tähelepanu all.